**ארון ג'איטלי** (בהינדי: **अरुण जेटली**; ‏28 בדצמבר 1952 – 24 באוגוסט 2019) היה פוליטיקאי הודי שכיהן כשר האוצר וכשר ההגנה של הודו.

ביוגרפיה
--------

ארון ג'איטלי נולד ב-28 בדצמבר 1952 בניו דלהי למשפחה ברהמינית מפנג'אב. ב-1973 השלים תואר ראשון במסחר וב-1977 קיבל תואר במשפטים, שניהם מאוניברסיטת דלהי. במהלך לימודיו באוניברסיטה נעשה חבר בתנועת הנוער של ראשטריה סוויאמסווק סאנג, וב-1974 נבחר למנהיג הסניף באוניברסיטת דלהי. ג'איטלי השתתף בהפגנות נגד מצב החירום בהודו, ונעצר בעקבותם, כשהוא מחוזק במעצר במשך תשע עשרה חודש.

לאחר שחרורו ב-1977 הצטרף ג'איטלי לג'אנה סנג', שהפכה למפלגת העם ההודית ב-1980. ובמקביל החל ב-1977 לעסוק בעריכת דין.

לאחר הקמת ממשלת ו. פ. סינג ב-1989, מונה ג'איטלי ליועץ המשפטי הנוסף של הודו (אנ'), תפקיד במשרד התובע הכללי של הודו. בתפקיד זה היה מעורב בחקירת פרשת בופורס, פרשת שוחד שהתחוללה תחת ממשל רג'יב גנדי, בה נצידי חברת הנשק השוודית בופרוס שיחדו את בכירי הקונגרס הלאומי ההודי עבור עסקאות נשק עם הכוחות המזוינים של הודו.

קריירה פוליטית
--------------

ב-1991 הצטרף ג'איטלי להנהלה הלאומית של מפלגת העם ההודית, הגוף העליון בהיררכיה הפנימית של המפלגה, והיה דובר המפלגה בתקופה שלפני הבחירות ללוק סבהה ב-1999.

ג'אטלי שימש במספר תפקידים בממשלת אטאל ביהארי ואג'פאי השלישית, בהם שר המידע והשידור (1999–2000) ושר המשפטים (2000–2002). ב-2002 פרש מהממשלה והיה למזכיר הכללי של מפלגת העם ההודית ודובר המפלגה. ב-2003 שב לממשלה, שוב כשר המשפטים ושר התעשייה והמסחר.

באפריל 2000, מעט לאחר מינויו לשר, נבחר ג'איטלי לרג'יה סבהה, במחוז בחירה בגוג'ראט. הוא המשיך לכהן ברג'יה סבהה עד מותו ב-2019, אך ב-2018 עבר לכהן מטעם מחוז בחירה באוטר פרדש. ב-2009 נבחר למנהיג האופוזיציה ברג'יה סבהה.

לאחר המהומות בגוג'ראט ב-2002, ג'איטלי היה מתומכיו של נרנדרה מודי, שהואשם בגרימת המהומות, והשפיע על ואג'פאיי שלא להדיח אותו מראשות ממשלת גוג'ראט.

בבחירות הכלליות בהודו ב-2014 התמודד ג'איטלי על מושב בלוק סבהה בפנג'אב אך הובס. בעקבות ניצחון מפלגת העם ההודית בבחירות, מונה לשר ההגנה ושר האוצר והיה למנהיג הרוב ברג'יה סבהה. הוא התפטר מתפקיד שר ההגנה לאחר מספר חודשים והוחלף במאנוהר פרקיר. לאחר שפראקיר חזר לכהן כראש השרים של גואה במרץ 2017 מונה ג'איטלי לתפקיד בשנית, והחזיק בו עד מינויה של נירמלה סיטרמן בספטמבר 2017.

במהלך כהונתו כשר האוצר הביא ג'איטלי להנהגת מספר רפורמות, בהם ביטול התקציב המיוחד של הרכבות ואיחודו עם התקציב הכללי. בעקבות התדרדרות במצבו הבריאותי הוא הוחלף פעמיים בידי פיוש גואיל, ששימש כממלא מקום בעוד ג'איטלי משמש כשר בלי תיק.

לקראת הבחירות בהודו ב-2019 הודיע ג'איטלי שלא ייקח חלק בממשלה הבאה, עקב התדרדרות מצבו הבריאותי.

ג'איטלי נפטר ב-24 באוגוסט 2019.

הנצחה
-----

בספטמבר 2019 שונה שם אצטדיון פרוז שאה קוטלה שבדלהי לאצטדיון הקריקט ארון ג'איטלי (אנ') על שמו.

חיים אישיים
-----------

ג'איטלי נישא במאי 1982 לסנג'טה, ונולדו להם שני ילדים, בן ובת.

קישורים חיצוניים
----------------

ויקישיתוף מדיה וקבצים בנושא **ארון ג'איטלי** בוויקישיתוף
* 

* אתר האינטרנט הרשמי של ארון ג'איטלי
* ארון ג'איטלי, ברשת החברתית פייסבוק

* ארון ג'איטלי, ברשת החברתית אקס (טוויטר)
* ארון ג'איטלי, באתר אנציקלופדיה בריטניקה (באנגלית)
* Shri Arun Jaitley MP (Rajya Sabha) Hon’ble Defence Minister (Raksha Mantri), Department of Defence Production (באנגלית)

הערות שוליים
------------

1. ↑  Arun Jaitley, the eyes and ears of Modi, The Indian Express, ‏26 במאי 2014
2. 1 2 3  Kai Schultz, Arun Jaitley, Bold Indian Finance Minister, Is Dead at 66, The New York Times, ‏27 באוגוסט 2019
3. ↑  Arun Jaitley: Biography and Political Journey, Jagran
4. ↑  India Today Web Desk, Piyush Goyal made temporary finance minister days before Interim Budget, India Today, ‏23 בינואר 2019

| שרי האוצר של הודו |
| --- |
| 

|  |  |
| --- | --- |
| (ליקאת עלי ח'אן) • ר. ק. שנמוקהאם צ'טי • ג'והן מטהי • צ'ינטמאן דווארקנת' דשמוק • טירוולור טהטי קרישנמצ'ארי • ג'ווהרלל נהרו • מורארג'י דסאי • סצ'ינדרה צ'ודהורי • אינדירה גנדי • ישוונטרו בלוונטרו צ'אוואן • צ'ידמבראם סוברהמניאם • הירובהאני מולג'יבהאני פטל • צ'אראן סינג • המוואטי ננדאן בהוגונה • רמזוואמי ונקטרמן • פרנב מוקהרג'י • ו. פ. סינג • רג'יב גנדי • נריאן דאט טיהורי • שנקראו צ'אוואן • מדהו דנדווטה • ישוואנט סינה • מאנמוהאן סינג • ג'סוואנט סינג • פלניפאן צ'ידמבראם • ארון ג'איטלי • (פיוש גואיל) • נירמלה סיטרמן |  |

 |

| משרד ההגנה (הודו)משרד ההגנה (הודו) שרי ההגנה של הודו |
| --- |
| 

|  |  |
| --- | --- |
| באלדב סינג • נרסימהה גופלסוואמי איאנגר • ג'ווהרלל נהרו • קליש נאת' קתג'ו • ג'ווהרלל נהרו • ונגליל קרישנן קרישנה מנון • ג'ווהרלל נהרו • ישוונטרו בלוונטרו צ'אוואן • סווארן סינג • ג'גג'יואן ראם • סווארן סינג • אינדירה גנדי • בנסי לאל • ג'גג'יואן ראם • צ'אידמבראם סוברהמניאם • אינדירה גנדי • רמזוואמי ונקטרמן • שנקראו צ'אוואן • פ"ו נרסימהה ראו • רג'יב גנדי • ו. פ. סינג • קרישנה צ'אנדרה פנת • ו. פ. סינג • צ'אנדרה שקאר • פ"ו נרסימהה ראו • שארד פאוור • פ"ו נרסימהה ראו • פרמוד מהג'אן • מולאיאם סינג ידאב • ג'ורג' פרננדס • ג'סוואנט סינג • ג'ורג' פרננדס • פרנב מוקהרג'י • א. ק. אנטוני • ארון ג'איטלי • מאנוהר פרקיר • ארון ג'איטלי • נירמלה סיטרמן • ראג'נאת' סינג |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1211494330
* LCCN: n2014213569
* VIAF: 312787290
* WorldCat: lccn-n2014213569

 |